Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann, ikke bosatt kommune. Han har en ledende stilling i Sør- vest politidistrikt og er medlem av det kommunale beredskapsrådet i Sandnes.

Faglig bakgrunn: Politihøyskolen og videreutdanning herfra.

Arbeidserfaring: Politiet med ulike sektorer som beredskap, antiterror og ledelse (i alt 36 år)

1. **Kan du beskrive din tilnærming til begrepene risiko og sårbarhet?**

Det er en praktisk og teoretisk tilnærming jeg har fått er internt ved etaten vår.

Risiko er noe som kan inntreffe i forhold til alle individualiteter, så deler vi opp dette i ulike sårbarheter knyttet til dette som er mer faktabasert.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Opplever at vi gjør dette på et overordnet plan, men i det daglige er det mye akuttoppdrag.

Mange vil nok anta at det er våpen og våpen bruk som er den største risikoen i våre oppdrag, men det er mer risikofylt med en utrykning eller mer dagligdagse ting.

Har også deltatt i analyse knyttet til miljøkriminalitet, byutvikling/bosettingsmønster, helhetlig risiko- og sårbarhetsanalyse i Sandnes kommune.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det er stor usikkerhet. Men jo mere innsats som legges ned i analysen desto bedre blir resultatet. Man kan aldri sikre seg helt.

1. **Er helhetlig risiko- og sårbarhetsanalyse viktige for kommunale rapporter?**

Ja, det mener jeg har stor betydning. For hvordan kommunen skal utvikle seg både arealmessig og organisatorisk.

1. **Har du et forhold til risikostyring og dette begrepet?**

Ja, dette tenker jeg at vi gjør gjennom vårt sikrings- og kvalitetsprogram for daglig drift, men har nok ikke et bevisst forhold til selve begrepet.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vi forholder oss til Politidirektoratet ved de direktivene de gir oss, men vi samhandler med De andre nødetatene, DSB, Forsvaret, Sivilforsvaret, Fylkesmannen i Rogaland, kommuner og FORF organisasjonene

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, det vet jeg at det er, men er ikke helt sikker på hva de heter. Men de som jobber med beredskapsplanlegging sentralt er nok kjent med dette.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, jeg oppfatter det slik at på enkelte områder opplever er det slik.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

At systemer er selvgående og holdbart assosierer jeg med å være robust.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg har et inntrykk av kommunen ønsker å tenke i de baner alt fra barnevern, skole og beredskap i kommunen. Tenker også på den nylig utarbeidede helhetlige risiko- og sårbarhetsanalysen hvor et stort antall timer er lagt ned av både interne og eksterne deltakere.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Dette med stor vekst som skjer hurtig, om man ikke kan bruke tilstrekkelige ressurser til ulike områder innenfor teknisk, oppvekst og helsesektor. Her kan det opptå uheldig utvikling ikke minst i forhold til demografi og integrering. Noen utfordringer med tendenser til ungdomsgjenger eller polarisering kan oppstå. Oppfatter at kommunen er klar over disse utfordringene og forsøker å forebygge en uheldig utvikling.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Tenker at de private aktørene har i stor grad påvirkning på byutviklingen, selv om både den lokale og regionale forvaltningen kan komme begrensninger. Vil si etter mitt inntrykk 70/30 i favør av private aktører.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes det har foregått en positiv utvikling i sentrum den siste tiden. Satsingen her tenker jeg fører til økt aktivitet og et levende sentrum. Positive grep er kulturhuset og havneparken. Det kunne nok med fordel vært et bedre tilbud i byen på ettermiddag og kveldstid, da er det lite aktivitet pr. i dag. Det ser vi gjennom vårt virke at det er stille i sentrum på kveldstid.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Tenker at kommunen har en positiv retning/ kurve for dette og fremover.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tror at utfordringer med integrering er viktig å forebygge, flere kan oppleve at de ikke finner seg til rette i samfunnet. Disse gruppene er viktig å fange opp på et tidlig tidspunkt for at det ikke skal bli et samfunnsproblem.